**Erasmus+ KA1 mobilitási projektek – egyéni beszámoló**

2022-1-HU01-KA122-VET-000072982

A résztvevő adatai

|  |  |
| --- | --- |
| Név | Szakács Noémi Ibolya |
| Beosztás | oktató |
| Intézmény | VIK Vendéglátó, Turisztikai, Szépészeti Baptista Technikum, Szakképző Iskola és Gimnázium |

A mobilitás adatai

|  |  |
| --- | --- |
| Mobilitás típusa(nem helyes törlendő) | * szakmai továbbképzés
* oktatási tevékenység
 |
| Továbbképzés címe(amennyiben releváns) | Outdoor Education: a new way of teaching and learning |
| Fogadó intézmény neve | ELA-Erasmus Training Academy SL, Villalba Hervás, 12, 38002 Santa Cruz de Tenerife/SPAIN |
| Fogadó intézmény típusa(nem helyes törlendő) | * oktatási intézmény
* továbbképző intézmény
 |
| Fogadó ország | Spanyolország |
| Munkanyelv | angol |
| Mobilitás időtartama(munkanapok száma)Utazási napok száma:Mobilitási időszak: | 7 nap2 nap2022.09.25.-2022.10.01. |

Tanulási eredmények

|  |  |  |
| --- | --- | --- |
| **Az elvárt tanulási eredmények meghatározása a mobilitás tervezési szakaszában (pályázat)**(A tanulási folyamat elvárt eredményét írja le, cselekvést jelentő igéket használ, specifikus, konkrét, világos, egyértelmű és mérhető.) | **A tanulási eredmények értékelése a mobilitás után**(Az elvárt tanulási eredmények teljesülésének „vizsgálata”, a személyes fejlődés nyomon követése, bizonyítékok a kompetenciafejlődésre.) | **Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?**(A terjesztésre vonatkozó tervek.) |
| A mobilitás tervezési szakaszában az elvárt tanulási eredmények elsajátítását a kulturális, szociális interakciótól várom. Tisztában vagyok azzal, hogy rengeteget fog nyújtani számomra ez a mobilitás több szempontból is. A tanfolyam lehetőséget kínál az általam beszélt nyelvek használatára, elmélyítésére, ugyanakkor eszközt biztosít számomra felfedezésre váró új kulturális, társadalmi, földrajzi ismeretek elsajátításához. A mobilitás program kínálata révén nagyszerű kaland tárul elém, természeti szépségek várnak felfedezésre, nagyszerű emberi kapcsolatok kialakításának esélyét, lehetőségét kínáló csoportmunkákon keresztül, ahol diákként élem meg a tanfolyam által kínált aktív tanulási módszerek színes palettáját. Lehetőséget kínál új tanítási módszerek megismerésére, elsajátítására, aktív kipróbálására. Megtanít arra, hogy hogyan tervezzünk és kivitelezzünk csoportos osztályon kívüli tevékenységeket. Játékos tanulási foglalkozások által rávezet arra, hogy könnyed, interaktív módszerekkel hihetetlen dolgokat sajátíthatunk el egy gyönyörű környezetben. Tisztában vagyok azzal, hogy a mobilitás során rengeteg készséget és képességet fejleszthetek, nagy hangsúlyt kap majd a kommunikáció, az interkulturális kapcsolatteremtés, rengeteg információ feldolgozása.Új digitális applikációkon keresztül elsajátítható oktatási módszerek megismerésére is sor kerül, viszont ebben a típusú továbbképzésben ami a legfontosabb az, hogy jobban megismerjük a környezetünket, leginkább emberi kapcsolatokon, csoportmunkán keresztül. A továbbképzés helyszínének természeti adottságai, és a továbbképzés témája révén, nagy fontossága van a közvetlen emberi kapcsolatok fejlesztésének, az egyén jólétének, valamint a természet, és környezetünk megóvásának, és közvetlen megismerésének, felfedezésének | A mobilitási program minden elvárásomat fölülmúlta. Egy nagyszerű csapat tagjaként, élén egy nagyszerű oktatóval, sikerült új ismereteket és új oktatási módszereket elsajátítani. Különösen kiemelném a nyelvi kompetenciák fejlesztésének lehetőségét, valamint az interakció aktív mivoltát. A képzés spanyol nyelvterületen zajlott, ám a tanfolyam angol nyelven. Nyelvtanárként kiváló alkalmam nyílt úgy a spanyol, mint az angol nyelv aktív használatára. Nyelvismeretemnek köszönhetően segíteni tudtam a feladatokban , aktív módon lehettem részese ennek a csapatnak. Felismertem ezen nyelvek fontosságát, és könnyedén vettem a feladatok által kínált kihívások teljesítését. Csoporttársaim szívesen kértek segítséget tőlem. A csoportmunkák révén felfedezhettük a táj szépségét, a természeti adottságok mivoltát csoportos játékos feladatok által. Rengeteget gyalogoltunkA tantermen kívüli oktatás előnyeként megemlíthető az egyén/diák személyes fejlődésének lehetősége, az interakció, szocializáció, a testi és lelki jólét, valamint közvetlen kapcsolatteremtés a természettel, környezettel. Az egyén/diák ezáltal közvetlenül érzékszerveivel fejleszti ismereteit, kognitív és emocionális síkon fejlődik. Közvetlen kapcsolatba kerül a világgal. Szembesül és fejleszti a kreativitását, nyelvismeretét új tanulási folyamatokon keresztül. A tantermen kívüli oktatás pozitív hatással van az egyén szociális viselkedésére, együttműködőbbé válik, jobban beilleszkedik, és fejleszti kommunikációs képességeit. A játékos módszerek által kreatívabb lesz, jobban beilleszkedik a környezetébe.Egészség szempontjából javítja az egyén/tanuló közérzetét, jó D vitamin forrás, erősíti az immunrendszert, legyőzi a depressziót, serkenti a kognitív képességeket. A mozgás csökkenti az elhízás esélyét, javítja a vérkeringést, fokozza a koncentrálást és javítja a figyelmet. Erős köteléket hoz létre a természettel/környezettel a természeti adottságok megismerése/felfedezése révén. | A továbbképzés rendkívüli módszerekkel hivatott az eddig felsorolt képességeket, készségeket fejleszteni olyan tantermen kívüli foglalkozások során mint például: múzeumi látogatások, városismereti-, országismereti, nyelvi versenyeken, osztálykirándulásokon. A továbbképzésen bemutatott csoportos játékos feladatok könnyedén beépíthetők a küldő intézmény gyakorlatába, legfőképpen a nyelvi kompetenciák fejlesztése során, de a vendéglátás, és a turisztika szakterületén is. Valójában népszerűsíthető, a gyerekek számára könnyed csoportos játékok beiktatásával elérhető a kreativitás, oldódás, csapatszellem javítása.A tanulóktól például csoportos projektmunkát is számon lehet kérni, amit a tanórán kívüli események leírásával hoznának létre közösen. Városismereti versenyen például a továbbképzésen bemutatott digitális/mobil applikációs játékon keresztül sajátíthatnak el kulturális vonatkozású ismereteket. |

További információ: [Az iskola és a világ](https://tka.hu/kiadvany/7099/az-iskola-es-a-vilag) TKA, 2016.

A továbbképzés programja / szakmai látogatás (job shadowing) munkaterve

|  |
| --- |
| - Orientation and information about the venue and the city- Networking activities- Walking tour in the venue’s city- Course introduction- Teambuilding activities- Needs and expectations evaluation- Key principles and benefits about outdoor education and outdoor learning- The value of outdoor education for personal, social and relational development- Philosophy, theory, and practices of experiential education and environmental education- Experimenting journey wilderness-based experiences, team building activities and orienteeringexercises in the nature- Real cases experiences and reflections on current teaching practices and styles- How to design, plan and deliver outdoor education activities- Site & risk assessment and health & safety issues of taking students into nature- Practical work: designing and planning outdoor educational activities- Optional cultural visit outside the venue city ( El Teide...)- Teaching in the nature- Practical work: delivering outdoor educational activities in the nature- Debriefing, feedback and best practice sharing about environmental education- Teaching outdoor in urban settings: outside the classroom there isn’t only nature- Experiencing group exercises and challenges, problem solving games, experiential activities inPuerto de la Cruz- Creating your own outdoor teaching style- Space for discussion of future cooperation and planning follow up activities- Course roundup and final evaluation- Validation of learning outcomes and certification ceremony- Additional training session tailored to specific needs (optional)- Optional cultural activities or additional guided visit in another major city |

A résztvevő feladatai a mobilitás előtt

Kérjük, röviden mutassa be, hogyan készült fel a mobilitásra.

|  |
| --- |
| Elsősorban a mobilitást szervező koordinátor ismertette a program feltételeit egy tájékoztató keretein belül. Felkészítő tréningen vettem részt a kollégákkal. A földrajz szakos oktatónk az ország földrajzi elhelyezkedéséről, klímájáról, érdekességeiről beszélt. Én pedig spanyol szakos tanárként az ország történelmét, kulturális vonatkozásait, alapvető nyelvi kifejezéseit ismertettem meg a kollégákkal.Emellett önismereti tréninget tartottunk, amely nagyban enyhítette a kiutazás előtti feszültségeket, izgalmakat.A mobilitásban résztvevő kollégákkal együtt rendszeresen megbeszélésen vettünk részt. Megismertem a mobilitással kapcsolatos adminisztrációs feladatokat, pontos teendőket. A koordinátor segített a mobilitás megvalósításában, valamint a megfelelő továbbképzés/tanfolyam kiválasztásában. A cél egy számomra még ismeretlen hely felfedezése, megismerése, valamint az, hogy kihasználjam a nyelvtudásomat. Tanulmányoztam a térség földrajzi adottságait, kulturális, gasztronómiai kínálatát. éghajlatát. Beszélgettem kollégákkal, akik már részt vettek hasonló programon, esetleg jártak már Tenerifén. Sokat olvastam spanyolul, és angolul. Gondoskodtam arról, hogy jó legyen a fizikai állapotom, hiszen a továbbképzés egyik feltételeként ez is szerepelt. |

Dátum:2022.10.21 Szakács Noémi Ibolya

 résztvevő aláírása